ການ​ຄົ້ນ​ພົບ ດາວ​ນົບພະ​ເຄາະ ທັງ 7 ນີ້ ສ້າງ​ຄວາມ​ກະຕືລື​ລົ້ນ ​ໃຫ້​ແກ່​ບັນດາ​ນັກ​ດາຣາສາດ 
​ສິ່ງນຶ່ງ​ອີກ ທີ່​ເປັນ​ການ​ຕື່ນ​ເຕັ້ນ​ ໃນ​ການ​ຄົ້ນ​ພົບ​ທີ່​ວ່າ​ນີ້ ​ ​ບໍ່ແມ່ນ​ພຽງ​ແຕ່ ເປັນ​ການ​ຄົ້ນ​ພົບ ໂລກ​ໃໝ່ຕ່າງໆ ​ ແຕ່​ແມ່ນການຄົ້ນ​ພົບ​ ພວກ​ດາວນົບ​ພະ​ເຄາະ ທີ່ຢູ່ອ້ອມ​ດາວດວງ​ດັ່ງກ່າວ.
ພຽງປະມານ 40 ປີແສງ ຫ່າງຈາກນີ້ໄປ ຈະມີດາວນ້ອຍໆດວງນຶ່ງ ຂະໜາດເທົ່າກັບ ດາວພະຫັດ ຫຼື ທີ່ເອີ້ນວ່າແລະ ໃນວັນພຸດສັບປະດາແລ້ວນີ້ ພວກດາຣາສາດນາໆຊາດຄະນະນຶ່ງຈຶ່ງໄດ້ປະກາດວ່າ ຕົນໄດ້ຄົ້ນພົບດາວນົບພະເຄາະ ແບບໂລກເຮົາ 7 ໜ່ວຍ ທີ່ໂຄຈອນອ້ອມຮອບດາວນ້ອຍໆດວງນີ້ຢູ່ ຂ່າວຂອງຄວາມ ສາມາດເປັນໄປໄດ້ທີ່ວ່າ ອາດຈະ ມີສິ່ງທີ່ມີຊີວິດອາໄສຢູ່ດາວນົບພະເຄາະດັ່ງກ່າວ ອ້ອມດາວນ້ອຍໜ່ວຍນັ້ນ ໄດ້ພາໃຫ້ປະຊາຄົມນັກວິທະຍາສາດຕື່ນເຕັ້ນເປັນທີ່ສຸດ ແລະເພີ່ມພະລັງໃຫ້ພວກເພິ່ນ ທຳການຄົ້ນຫາ ດາວດວງອື່ນອີກຕື່ມ ທັງໄດ້ກະຕຸກ ຊຸກຍູ້ ໃຫ້ມີການຊອກຄົ້ນຫາສິ່ງທີ່ມີຊີວິດຕື່ມ ນອກເໜືອໄປຈາກ ຢູ່ໃນໂລກມະນຸດເຮົາ ດັ່ງນັກຂ່າວ ມີລາຍງານ ຊຶ່ງວັນນະສອນ ຈະນຳເອົາລາຍ ລະອຽດມາສະເໜີທ່ານ ການຄົ້ນພົບດາວ ທີ່ຄ້າຍຄືກັບໜ່ວຍໂລກຂອງພວກເຮົາ ທັງ 7 ໜ່ວຍ ທີ່ໂຄຈອນອ້ອມ ດວງດາວດັບແສງດວງນີ້ ເປັນສິ່ງທີ່ບໍ່ເຄີຍປາກົດມາກ່ອນ ເປັນທີ່ຊັດແຈ້ງແທ້ທີ່ວ່າ ພວກນັກດາຣາສາດ ມີຄວາມຕື່ນເຕັ້ນແທ້ໆ ທີ່ວ່າ ນີ້ມີຄວາມໝາຍແນວໃດສຳລັບ ສິ່ງທີ່ມີຊີວິດທີ່ອາດເປັນໄດ້ ຢູ່ນອກເໜືອໄປຈາກໂລກຂອງເຮົາ ທ່ານ ຈາກອົງການ ກ່າວວ່າ ພວກດາວນົບພະເຄາະທັງຫຼາຍ ແມ່ນຖືກຄົ້ນພົບ ໂດຍກ້ອງໂທລະທັດຈາກໂລກ ແລະ ອາວະກາດ ທີ່ເບິ່ງ ພວກດວງດາວ ຢ່າງໃກ້ຊິດ ເປັນເວລາຫຼາຍໆມື້ ແຕ່ລະເທື່ອ ແລ້ວບັນ ທຶກຈຸດນ້ອຍໆ ຈາກບ່ອນທີ່ຮຸ່ງແຈ້ງຂອງດາວນົບພະເຄາະ ໃນຂະນະທີ່ພວກມັນໂຄຈອນ ລະຫວ່າງດວງດາວ ແລະກ່ອງສ່ອງ telescope ສິ່ງນຶ່ງອີກທີ່ເປັນການຕື່ນເຕັ້ນໃນການຄົ້ນພົບທີ່ວ່ານີ້  ບໍ່ແມ່ນພຽງແຕ່ເປັນການຄົ້ນພົບ ໂລກໃໝ່ຕ່າງໆ ແຕ່ແມ່ນການຄົ້ນພົບພວກດາວນົບພະເຄາະ ທີ່ຢູ່ອ້ອມດາວດວງດັ່ງກ່າວ ທ່ານນາງ Sara Seagar ຈາກສະຖາບັນ Massachusetts Institute of Technology ຫຼື MIT ກ່າວວ່າ ບາດກ້າວຕໍ່ໄປ ສຳຫຼັບຄະນະ ກໍມີຮວມທັງ ການວາງແຜນ ທີ່ຈະເພັ່ງເລັ່ງຢ່າງໃກ້ຊິດ ກວ່າເກົ່າ ໃສ່ອີກໝູ່ດາວ ຈຳນວນ 1 ພັນດວງທີ່ຢູ່ໄກທີ່ສຸດ ເຊັ່ນ ດາວ Trappist -1 ນັ້ນ ດ້ວຍຄວາມຫວັງວ່າ ຈະພົບເຫັນດາວນົບພະເຄາະດວງອື່ນໆອີກທີ່ຄ້າຍຄືກັນກັບໂລກ ຂອງເຮົາຫຼາຍໜ່ວຍຕື່ມອີກ